pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการแพทย์พัฒนา Application  ลดเวลาการรอคอย ทดลองใช้ใน 6 โรงพยาบาล
วันพุธที่ 21 กุมภาพันธ์ 2561
กรมการแพทย์พัฒนา Application  ลดเวลาการรอคอย ทดลองใช้ใน 6 โรงพยาบาล
กรมการแพทย์ นําเทคโนโลยีบริหารจัดการเป็น Smart Hospital  พัฒนา Application ลดระยะเวลาการ  รอคอย ทดลองใช้ในโรงพยาบาล 6 แห่งภายใน 3 เดือน
วันนี้ (21 กุมภาพันธ์ 2561) ศ.คลินิกเกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นายแพทย์เจษฎา โชคดํารงสุข ปลัดกระทรวงสาธารณสุข ตรวจเยี่ยมกรมการแพทย์เพื่อติดตามความก้าวหน้าการดําเนินงานตามนโยบายสําคัญ และให้สัมภาษณ์ว่า กรมการแพทย์เป็นกรมวิชาการ มีโรงพยาบาลและสถาบันที่เป็นศูนย์เชี่ยวชาญในสาขาต่างๆ ตามชื่อของโรงพยาบาลหรือสถาบัน เช่น สถาบันมะเร็งแห่งชาติ ให้การรักษาผู้ป่วยมะเร็งทุกชนิด เป็นศูนย์รวบรวมข้อมูล รวมทั้งทําหน้าที่เป็นผู้ชี้นําในการค้นหาสาเหตุการเกิดโรค การป้องกันให้เกิดโรคน้อยลง หรือสถาบันโรคผิวหนังที่มีผู้เชี่ยวชาญด้านผิวหนัง เป็นแหล่งข้อมูลด้านผิวหนังที่สําคัญของประเทศ ซึ่งสอดคล้องกับทิศทางของรัฐบาลที่ได้รวบรวมข้อมูลข่าวสาร ในรูปแบบ Big Data ถ้าเรารู้ข้อมูลจะนําไปใช้ในการควบคุมป้องกันโรคได้ดีขึ้น
อย่างไรก็ตาม โรงพยาบาลในสังกัดกรมการแพทย์ นอกจากจะพัฒนาศักยภาพด้านการรักษาพยาบาลเทียบเท่าโรงเรียนแพทย์แล้ว งานที่ต้องทําควบคู่กันคือ งานวิจัย งานวิชาการ และบริการวิชาการ สิ่งที่ต้องพัฒนาเป็นอันดับแรก คือการเป็น Smart Hospital ใช้เทคโนโลยีมาบริหารจัดการ ช่วยให้งานบริการผู้ป่วยรวดเร็วขึ้น สิ่งที่ประชาชนจะได้คือ ลดระยะเวลาการรอคอย
“ขอให้กรมการแพทย์ นําเทคโนโลยี นวัตกรรมความเป็นเลิศ ลงไปประสานให้เกิดประโยชน์กับบุคลากรกระทรวงสาธารณสุขนําไปพัฒนางาน การทํางานต้องมองภาพรวมทั้งประเทศ โดยเฉพาะเรื่องการส่งเสริมสุขภาพ ป้องกันโรค ที่ดําเนินการได้ถึงระดับปฐมภูมิหรือทุติยภูมิได้ เช่น เรื่องคลินิกดูแลผู้ป่วยโรคไตวาย (CKD Clinic) ที่ขณะนี้มีกระจายไปในโรงพยาบาลชุมชน รวมทั้งโรงพยาบาลส่งเสริมสุขภาพตําบลบางแห่งที่มีความพร้อม” ศ.คลินิกเกียรติคุณ นพ.ปิยะสกล กล่าว
ด้าน นายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์วางแผนนําเทคโนโลยี Digital มาใช้ในโรงพยาบาล เช่น การจัดทําระบบนัดหมายล่วงหน้า การจัดระบบพบแพทย์เป็นรอบ 1 ชั่วโมง แทนที่การให้ประชาชนรอนานถึง 4 ชั่วโมง โดยในอนาคตจะพัฒนา Application ผู้ป่วยจะทราบว่า อีกกี่นาที จะได้พบแพทย์ สามารถบริหารจัดการเวลาระหว่างรอพบแพทย์ได้ คาดว่าจะเริ่มดําเนินการได้ภายใน 3 เดือน โดยจะทดลองใช้ใน 6 โรงพยาบาลสังกัดกรมการแพทย์ ได้แก่ โรงพยาบาลเมตตาประชารักษ์ (วัดไร่ขิง) สถาบันโรคทรวงอก สถาบันโรคผิวหนัง สถาบันทันตกรรม สถาบันประสาทวิทยา และสถาบันมะเร็งแห่งชาติ
******************** 21 กุมภาพันธ์ 2561
รัฐบาลไทย-ข่าวทำเนียบรัฐบาล-ที่ปรึกษา รมว.แรงงาน เปิดโครงการอาสาสมัครแรงงานต้านภัยยาเสพติด ปี 2563 พร้อมเยี่ยมผู้ประกันตน ณ รพ.กาฬสินธุ์
วันพฤหัสบดีที่ 26 ธันวาคม 2562
ที่ปรึกษา รมว.แรงงาน เปิดโครงการอาสาสมัครแรงงานต้านภัยยาเสพติด ปี 2563 พร้อมเยี่ยมผู้ประกันตน ณ รพ.กาฬสินธุ์
ที่ปรึกษา รมว.แรงงาน เปิดโครงการอาสาสมัครแรงงานต้านภัยยาเสพติด ปี 2563 พร้อมเยี่ยมผู้ประกันตน ณ รพ.กาฬสินธุ์
วันที่ 26 ธันวาคม 2562 เวลา 10.00 น. รศ.ดร. จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานเปิดโครงการอาสาสมัครแรงงานต้านภัยยาเสพติด ประจําปีงบประมาณ พ.ศ. 2563 บูรณาการร่วมกับโครงการเสริมสร้างศักยภาพเครือข่ายอาสาสมัครแรงงานเพื่อบูรณาการภารกิจกระทรวงแรงงาน ประจําปีงบประมาณ พ.ศ. 2563 ณ โครงการส่งน้ําและบํารุงรักษาลําปาว ตําบลลําคลอง อําเภอเมือง จังหวัดกาฬสินธุ์
โครงการฯ ดังกล่าว มีวัตถุประสงค์เพื่อรณรงค์สร้างจิตสํานึกแก่สถานประกอบการที่มีลูกจ้างต่ํากว่า 10 คน ให้ตระหนักในปัญหาของยาเสพติด พร้อมร่วมมือป้องกันและแก้ไขปัญหายาเสพติด สร้างภูมิคุ้มกันและป้องกันยาเสพติดในกลุ่มแรงงานซึ่งอยู่ในสถานประกอบการที่มีลูกจ้างต่ํากว่า 10 คน รวมถึงเสริมสร้างความรู้ด้านแรงงานอันจะเป็นประโยชน์ต่อการปฏิบัติภารกิจประสานการให้บริการด้านแรงงานให้แก่เครือข่ายอาสาสมัครแรงงาน อันก่อให้เกิดการบูรณาการระหว่างหน่วยงานสังกัดกระทรวงแรงงานกับเครือข่ายอาสาสมัครแรงงาน โดยมีกลุ่มเป้าหมายในการดําเนินการ ได้แก่ อาสาสมัครแรงงานระดับตําบล จํานวน 135 คน และเจ้าหน้าที่พี่เลี้ยงอาสาสมัครแรงงานจากหน่วยงานสังกัดกระทรวงแรงงานในจังหวัดกาฬสินธุ์ จํานวน 15 คน รวมจํานวนทั้งสิ้น 150 คน สําหรับการจัดโครงการดังกล่าวได้รับการจัดสรรงบประมาณจากสํานักงานปลัดกระทรวงแรงงาน เพื่อให้ดําเนินการจัดองค์ความรู้ด้านการป้องกัน แก้ไข และเฝ้าระวังปัญหายาเสพติด รวมทั้งเพื่อรองรับนโยบายรัฐบาลและนโยบายกระทรวงแรงงานที่ให้ความสําคัญในการส่งเสริมให้ผู้ประกอบการและผู้ใช้แรงงานได้เข้ามามีส่วนร่วมในการดําเนินกิจกรรมเพื่อป้องกันและแก้ไขปัญหายาเสพติดร่วมกัน รวมถึงการพัฒนาศักยภาพอาสาสมัครแรงงานให้ได้รับความรู้และนําไปเผยแพร่ประชาสัมพันธ์ให้ประชาชนได้ช่วยป้องกันและแก้ไขปัญหายาเสพติดและแก้ไขปัญหาด้านแรงงานในพื้นที่ให้มีประสิทธิภาพมากยิ่งขึ้น
สําหรับข้อมูลสถานประกอบการในจังหวัดกาฬสินธุ์ มีจํานวนทั้งสิ้น 2,542 แห่ง ส่วนใหญ่เป็นสถานประกอบการขนาดเล็กที่มีลูกจ้างต่ํากว่า 10 คน จํานวน 254 แห่ง (คิดเป็นร้อยละ 85.13)
จากนั้น เวลา 13.30 น. รศ.ดร. จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงานและคณะ ได้เดินทางไปเยี่ยมและมอบสิ่งของแก่ผู้ประกันตนที่เจ็บป่วย จํานวน 3 ราย ณ โรงพยาบาลกาฬสินธุ์ อําเภอเมือง จังหวัดกาฬสินธุ์
--------------------------------
รัฐบาลไทย-ข่าวทำเนียบรัฐบาล- “รัฐมนตรีช่วยเกษตรฯ” จับมือ “อาลีบาบา” ประชาสัมพันธ์ข้าวหอมมะลิไทย ผ่านช่องทางการค้าออนไลน์
วันจันทร์ที่ 6 พฤศจิกายน 2560
“รัฐมนตรีช่วยเกษตรฯ” จับมือ “อาลีบาบา” ประชาสัมพันธ์ข้าวหอมมะลิไทย ผ่านช่องทางการค้าออนไลน์
“รัฐมนตรีช่วยเกษตรฯ” จับมือ “อาลีบาบา” ประชาสัมพันธ์ข้าวหอมมะลิไทย ผ่านช่องทางการค้าออนไลน์ (E-Commerce) เชื่อมโยงชาวนาไทยสู่ผู้บริโภคชาวจีนให้มากยิ่งขึ้น
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเข้าร่วมงาน “2017 Global Promotion For Thai Hommali Rice – Tmall 11.11. Global Shopping Festival ณ เมืองหางโจว สาธารณรัฐประชาชนจีน ว่า กระทรวงเกษตรและสหกรณ์ได้เข้าร่วมงานประชาสัมพันธ์ข้าวหอมมะลิไทย ที่จัดขึ้นโดย Alibaba Group ภายใต้จุดมุ่งหมายในการสร้างความรับรู้ถึงความพิเศษของข้าวหอมมะลิไทยที่ผลิตจากกลุ่มชาวนาแปลงใหญ่ของไทย ผ่านช่องทางช้อปปิ้งออนไลน์ให้กับทั้งผู้ค้าและผู้บริโภคในตลาดโลก โดยมหกรรม 11.11. เป็นเทศกาลช้อปปิ้งระดับโลกที่มีร้านค้าเข้าร่วมรายการเป็นจํานวนมหาศาล เพื่อนําเสนอสินค้าที่คัดเลือกแล้วว่ามีศักยภาพในการขายเพิ่มขึ้นให้กับผู้ซื้อจํานวนนับล้านที่ซื้อขายผ่านแพลทฟอร์มของอาลีบาบา จึงเป็นโอกาสอันดีที่ประเทศไทยจะใช้ช่องทางดังกล่าวในการแนะนําให้ชาวจีนได้รู้จักข้าวหอมมะลิที่มีคุณภาพสูงและปลอดภัย เป็นการเชื่อมโยงจากชาวนาไทยไปยังผู้บริโภคชาวจีนให้มากยิ่งขึ้น
ที่ผ่านมาข้าวหอมมะลิไทยจะเป็นที่รู้จักเฉพาะในเขตเมืองเศรษฐกิจชายฝั่งทะเลของจีน แต่หลังจากขายผ่านระบบช่องทางการค้าออนไลน์ (E-Commerce) ของ Alibaba group ซึ่งได้รับความนิยมสูงสุด ข้าวหอมมะลิจึงได้รับความนิยมเพิ่มขึ้นสูงมาก โดยเฉพาะในกลุ่มคนรุ่นใหม่ และยังกระจายไปยังเมืองอื่น ๆ ทั่วประเทศจีน อาลีบาบาจึงเปรียบเสมือนสะพานระหว่างสองประเทศ เชื่อมโยงชาวนาไทยให้สามารถส่งออกข้าวหอมมะลิที่มีคุณภาพสูงทั้งด้านความปลอดภัยจากสารเคมีและความสดใหม่ ส่งตรงถึงมือผู้บริโภคชาวจีน อีกทั้งยังช่วยให้ชาวนาขายข้าวได้ในราคาที่สูงขึ้น โดยผู้บริโภคได้รับของดีในราคาที่เหมาะสม
“ข้าวหอมมะลิเป็นสินค้าที่ชาวจีนนิยมมาก เพราะชื่อเสียงและคุณสมบัติพิเศษที่มีความหอมและนุ่ม ถูกปากผู้บริโภคชาวจีน โดยเฉพาะอย่างยิ่งข้าวหอมมะลิที่เพิ่งออกใหม่จะมีกลิ่นหอมเป็นพิเศษ เป็นที่ต้องการของชาวจีน แต่ปัจจุบันมีปัญหาในด้านการปลอมปน ทําให้ชาวจีนไม่แน่ใจว่าจะเป็นข้าวหอมมะลิแท้หรือไม่ จึงต้องการที่จะประชาสัมพันธ์ให้ผู้บริโภคทราบถึงคุณลักษณะพิเศษของข้าวหอมมะลิไทย ตั้งแต่การปลูกจนถึงการส่งออกมาประเทศจีน และวิธีการสังเกตว่าของแท้ที่เป็นไปตามมาตรฐานส่งออกของกระทรวงพาณิชย์กับข้าวหอมมะลิทั่วไป ที่อาจมีการปลอมปนข้าวประเภทอื่นที่ไปบรรจุในประเทศจีน” นางสาวชุติมา กล่าว
นอกจากนี้ กระทรวงเกษตรและสหกรณ์ และผู้บริหารอาลีบาบา ได้ร่วมกันเปิดตัวการสั่งจองข้าวหอมมะลิไทยออนไลน์ล่วงหน้า (The Global Pre Sell New Crop Thai Rice) ซึ่งหลังจากการเปิดให้จอง ปรากฏว่าในวันนั้นข้าวหอมมะลิของไทยได้รับความสนใจเป็นอย่างมาก โดยยอดสั่งจองเป็นอันดับ 2 ของสินค้าประเภทอุปโภคบริโภค และได้ประชุมหารือการเชื่อมโยงตลาดข้าวหอมมะลิไทยจากชาวนาสู่อาลีบาบา เพื่อเป็นการเพิ่มโอกาสให้ชาวนาหรือผู้ประกอบการได้มีช่องทางในการขายข้าวมากยิ่งขึ้นอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.พม. ร่วมกิจกรรม “ตรวจสุขภาพผู้สูงอายุเฉลิมพระเกียรติฯ ณ บ้านบางแค” พร้อมเยี่ยมให้กำลังใจผู้สูงอายุป่วยติดเตียง ที่บ้านบางแค กรุงเทพฯ
วันอังคารที่ 23 กรกฎาคม 2562
รมว.พม. ร่วมกิจกรรม “ตรวจสุขภาพผู้สูงอายุเฉลิมพระเกียรติฯ ณ บ้านบางแค” พร้อมเยี่ยมให้กําลังใจผู้สูงอายุป่วยติดเตียง ที่บ้านบางแค กรุงเทพฯ
รมว.พม. ร่วมกิจกรรม “ตรวจสุขภาพผู้สูงอายุเฉลิมพระเกียรติฯ ณ บ้านบางแค” พร้อมเยี่ยมให้กําลังใจผู้สูงอายุป่วยติดเตียง ที่บ้านบางแค กรุงเทพฯ
วันนี้ (23 ก.ค. 62) เวลา 10.30 น. ที่ศูนย์พัฒนาการจัดสวัสดิการสังคมผู้สูงอายุ (บ้านบางแค) เขตภาษีเจริญ กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ร่วมเป็นเกียรติในกิจกรรมโรงพยาบาลตํารวจ “ตรวจสุขภาพผู้สูงอายุเฉลิมพระเกียรติฯ ณ บ้านบางแค” โดยมีวัตถุประสงค์เพื่อให้บริการคัดกรองโรคและการดูแลสุขภาพสําหรับผู้สูงอายุในศูนย์ฯ จํานวน 240 คน พร้อมเยี่ยมผู้สูงอายุที่ป่วยติดเตียงและมอบกระเช้าของเยี่ยมเพื่อเป็นขวัญกําลังใจ อีกทั้งร่วมทํากิจกรรมสัมพันธ์และปรุงอาหารเพื่อเลี้ยงอาหารกลางวันให้กับผู้สูงอายุ
นายจุติ กล่าวว่า ด้วย กระทรวงการพัฒนาสังคมและความมั่นคงของมนุษย์ (พม.) ได้รับความร่วมมือจากโรงพยาบาลตํารวจ จัดกิจกรรมบําเพ็ญสาธารณประโยชน์เพื่อถวายเป็นพระราชกุศลแด่พระบาทสมเด็จพระปรเมนทรรามาธิบดีศรีสินทร มหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดชสยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว เนื่องในโอกาสวันเฉลิมพระชนพรรษา 67 พรรษา 28 กรกฎาคม 2562 ณ ศูนย์พัฒนาการจัดสวัสดิการสังคมผู้สูงอายุ (บ้านบางแค) โดย พล.ต.ท. วิฑูรย์ นิติวรางกูร นายแพทย์ใหญ่ โรงพยาบาลตํารวจ จัดทีมแพทย์ พยาบาล และสหวิชาชีพ โดยมีแพทย์เฉพาะทางสาขาต่างๆ อาทิ อายุรแพทย์โรคหัวใจ ตรวจโรคหัวใจและคลื่นเสียงความถี่สูงของหัวใจ ด้านอายุรกรรมต่อมไร้ท่อ ตรวจโรคเบาหวาน โรคไต และโรคทางระบบประสาท ด้านศัลยกรรม ตรวจคัดกรองเส้นเลือดโป่งพองในช่องท้อง โดยใช้เครื่องอัลตราชาวด์ ซึ่งเป็นการตรวจคัดกรองโรคที่มักพบในผู้สูงอายุด้านเวชศาสตร์ฟื้นฟู บริการฝังเข็มเพื่อลดอาการปวด รวมถึงนักโภชนาการ พยาบาล เภสัชกร และทีมสหวิชาชีพ ช่วยคัดกรองสุขภาพและให้การดูแลผู้สูงอายุในศูนย์ฯ จํานวน 240 คน แบ่งเป็น 1 ) ผู้สูงอายุที่นอนติดเตียง จํานวน 30 คน 2) ผู้สูงอายุช่วยเหลือตัวเองได้น้อย จํานวน 50 คน 3) ผู้สูงอายุหลงลืม จํานวน 30 คน และ 4) ผู้สูงอายุที่พอช่วยเหลือตัวเองได้ จํานวน 130 คน
นอกจากนี้ ยังมีกิจกรรมที่น่าสนใจ อาทิ การบรรยายให้ความรู้เรื่อง “สูงวัยไม่เครียด” และบุคคลและศิลปินที่มีชื่อเสียง อาทิ คุณปั๊ม "คิ้วต่ํา" (อนุชิต คําน้อย) พร้อมทั้งวงดนตรี PGH BAND คุณวินัย พันธุรักษ์ คุณฉวีวรรณ ทองแย้ม คุณชรัส เฟื่องอารมณ์ และคุณสุดา ชื่นบาน ร่วมร้องเพลงและบรรเลงดนตรี” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-ปรับมาตรฐานไอเสียรถจักรยานยนต์ เทียบเท่ามาตรฐานยูโร 4
วันอังคารที่ 12 พฤศจิกายน 2562
ปรับมาตรฐานไอเสียรถจักรยานยนต์ เทียบเท่ามาตรฐานยูโร 4
วันเสาร์ที่ 12 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการแก้ปัญหามลพิษทางอากาศ โดยเฉพาะไอเสียจากรถจักรยานยนต์ที่เป็นตัวการสําคัญของอากาศเสีย โดยเห็นชอบร่างกฎกระทรวงกําหนดให้ผลิตภัณฑ์อุตสาหกรรมรถจักรยานยนต์ ต้องเป็นไปตามมาตรฐาน มอก. ของกระทรวงอุตสาหกรรม ซึ่งที่ผ่านมาได้กําหนดมาตรฐานไอเสียรถจักรยานยนต์อยู่ที่ระดับ 6 หรือเทียบเท่ายูโร 3 แต่ต่อไปผลิตภัณฑ์รถจักรยานยนต์จะต้องมีมาตรฐานอุตสาหกรรม เฉพาะด้านความปลอดภัยและสารมลพิษจากเครื่องยนต์ เป็นระดับที่ 7 เทียบเท่ากับยูโร 4 ซึ่งจะช่วยลดปริมาณการปล่อยสารพิษ เช่น คาร์บอนมอนนอกไซด์ และไฮโดรคาร์บอน ในภาพรวมได้ถึงร้อยละ 50 ซึ่งนอกจากจะเป็นผลดีต่อสิ่งแวดล้อมแล้ว ยังช่วยให้เครื่องยนต์มีประสิทธิภาพการทํางานดียิ่งขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โค้งสุดท้าย!!! กรมศุลกากร เปิดรับสมัครสมาชิกโครงการ “พันธมิตรศุลกากร (Customs Alliances)” ระยะที่ 2 ตั้งแต่วันนี้ – 15 มิถุนายน 2561
วันจันทร์ที่ 4 มิถุนายน 2561
โค้งสุดท้าย!!! กรมศุลกากร เปิดรับสมัครสมาชิกโครงการ “พันธมิตรศุลกากร (Customs Alliances)” ระยะที่ 2 ตั้งแต่วันนี้ – 15 มิถุนายน 2561
กรมศุลกากร เปิดรับสมัครสมาชิกโครงการ “พันธมิตรศุลกากร (Customs Alliances)” ระยะที่ 2 เพิ่มช่องทางการสื่อสารระหว่างกรมศุลกากรและภาคเอกชน  เกิดความโปร่งใสเป็นธรรม และคล่องตัว ให้เป็นไปตามมาตรฐานศุลกากรโลกในการก้าวเข้าสู่ Customs 4.0
นายกุลิศ สมบัติศิริ อธิบดีกรมศุลกากร กล่าวว่า จากการดําเนินงานของโครงการ “พันธมิตรศุลกากร (Customs Alliances)” หนึ่งปีที่ผ่านมา เรามีสมาชิกในโครงการทั้งหมด 325 ราย ครอบคลุม 8 กลุ่มพิกัดสินค้าที่พบปัญหาเกี่ยวกับการนําเข้าและส่งออกมากสุด ได้แก่ รหัสพิกัดในหมวด 07 : สินค้าเกษตร รหัสพิกัดในหมวด 30 : สินค้าเภสัชกรรม รหัสพิกัดในหมวด 39 : สินค้าพลาสติก รหัสพิกัดในหมวด 72 : สินค้าเหล็ก รหัสพิกัดในหมวด 73 : สินค้าผลิตภัณฑ์จากเหล็ก รหัสพิกัดในหมวด 84 : สินค้าเครื่องจักร รหัสพิกัดในหมวด 85 : สินค้า IT และรหัสพิกัดในหมวด 87 : สินค้ายานพาหนะ โดยกรมศุลกากรได้จัดกิจกรรมอบรมให้ความรู้ ให้คําแนะนําติดต่อประสานงาน แก้ไขปัญหา สร้างความชัดเจน และลดข้อโต้แย้งที่จะเกิดขึ้นในด้านต่างๆ ทั้งปัญหาเชิงนโยบายและปัญหาหน้างานปกติ อาทิ พิธีการศุลกากร พิกัดอัตราศุลกากร ราคา ถิ่นกําเนิด กฎหมายศุลกากร สิทธิประโยชน์ และปัญหาอื่น โดยมอบหมายเจ้าหน้าที่ศุลกากรจากส่วนกลาง (Account Officer Center : AOC) ทําหน้าที่ติดต่อประสานกับผู้เชี่ยวชาญในแต่ละด้านของแต่ละพื้นที่ (Account Officer Expert : AOX) เพื่อแก้ปัญหาและให้คําปรึกษาอย่างรวดเร็วทันต่อเหตุการณ์ ซึ่งเป็นการเพิ่มประสิทธิภาพในการทํางาน ประหยัดเวลา และลดค่าใช้จ่ายที่เกิดขึ้นในระหว่างการดําเนินพิธีการทางศุลกากร ตลอดจนได้นํามาตรการสําคัญต่างๆ และนําเทคโนโลยีที่ทันสมัยมาเป็นปัจจัยหลักในการดําเนินงาน อันเป็นการสร้างความโปร่งใสและความเป็นธรรมให้แก่ผู้ประกอบการ และ ประสบความสําเร็จอย่างดี สมาชิกโครงการพันธมิตรศุลกากรพึงพอใจในการดําเนินงานของโครงการนี้
ในวันนี้ กรมศุลกากรจึงเปิดรับสมัครสมาชิกโครงการพันธมิตรศุลกากร ระยะที่ 2 เนื่องจากยังมีผู้ประกอบการนําเข้าส่งออกอีกหลายรายที่ยังไม่ได้เป็นสมาชิกและมีการสอบถามรายละเอียดเพิ่มเติม พร้อมทั้งแสดงความประสงค์จะสมัครเป็นสมาชิกโครงการพันธมิตรศุลกากรเข้ามาจํานวนมาก ดังนั้น กรมศุลกากรจึงได้เปิดรับสมัครสมาชิกในระยะที่ 2 โดยกําหนดหลักเกณฑ์และคุณสมบัติครอบคลุม 8 กลุ่มพิกัดสินค้าเหมือนในเฟสแรก ซึ่งจะปิดรับสมัคร ในวันที่ 15 มิถุนายน 2561 และจะประกาศรายชื่อผู้ประกอบการที่ได้เป็นสมาชิกพันธมิตรศุลกากร ในวันที่ 1 กรกฎาคม 2561 นี้ ทางเว็บไซด์ www.customs.go.th
ผู้ที่สนใจสมัครเป็นสมาชิกโครงการพันธมิตรศุลกากร สามารถสมัครด้วยตนเองที่ www.customs.go.th >> โครงการพันธมิตรศุลกากร >>สมัครสมาชิก หรือโทรสอบถามรายละเอียดเพิ่มเติมโดยตรงกับทีมเลขาคณะทํางานฯ ได้แก่ นางสาวนัยรัตน์ พงศ์ศักดินนท์ :063-904-2493 , นางสาวเขมิกา ทองประพันธ์ 064-586-5511 และ นางสาวดวงกมล ขอพงษ์ไพบูลย์ 063-904-2518 โดยไม่เสียค่าใช้จ่ายใดๆ ทั้งสิ้น รายละเอียดประชาสัมพันธ์โครงการตามเอกสารแนบท้าย
กรมศุลกากรมุ่งมั่นพัฒนาบูรณการการทํางานอย่างต่อเนื่องไม่หยุดยั้งเพื่อพัฒนาเศรษฐกิจไทยและเศรษฐกิจโลก อํานวยความสะดวกทางการค้า ปกป้องสังคม ดังวิสัยทัศน์กรมศุลกากรที่ว่า “องค์กรที่มุ่งมั่นให้บริการศุลกากรเป็นเลิศ เพื่อการพัฒนาที่ยั่งยืนของเศรษฐกิจไทยและเชื่อมโยงการค้าโลก”
รัฐบาลไทย-ข่าวทำเนียบรัฐบาล-กรณีนายจ้างให้ลูกจ้างหยุดงานจากเหตุสุดวิสัยหรือได้รับผลกระทบจากโควิด-19 ต้องมีการดำเนินการเช่นไร ??
วันอาทิตย์ที่ 12 เมษายน 2563
กรณีนายจ้างให้ลูกจ้างหยุดงานจากเหตุสุดวิสัยหรือได้รับผลกระทบจากโควิด-19 ต้องมีการดําเนินการเช่นไร ??
เรามีวิธีมาแนะนําค่ะ
Q : กรณีนายจ้างให้ลูกจ้างหยุดงานจากเหตุสุดวิสัยหรือได้รับผลกระทบจากโควิด-19 ต้องมีการดําเนินการเช่นไร ??
A : นายจ้างต้องยื่นหนังสือรับรองการหยุดงานของลูกจ้าง อันเนื่องจากเหตุสุดวิสัยทาง e-Form ผ่านเว็บไซต์ www.sso.go.th เพื่อรับรองการหยุดงานของลูกจ้าง เพื่อให้ลูกจ้างได้รับสิทธิตามสวัสดิการของสํานักงานประกันสังคม
รัฐบาลไทย-ข่าวทำเนียบรัฐบาล-กสร. ขานรับนโยบายรัฐ ยกเลิกรับสำเนาบัตรปชช. 100%
วันจันทร์ที่ 18 มิถุนายน 2561
กสร. ขานรับนโยบายรัฐ ยกเลิกรับสําเนาบัตรปชช. 100%
กรมสวัสดิการและคุ้มครองแรงงาน ขานรับนโยบายรัฐบาลดิจิทัล ยกเลิกเรียกสําเนาบัตรประจําตัวประชาชน ทะเบียนบ้านทุกกระบวนงานทั่วประเทศ ลดค่าใช้จ่ายและอํานวยความสะดวกนายจ้าง ลูกจ้าง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงความคืบหน้าในการยกเลิกขอสําเนาเอกสารราชการ (ZeroCopy) เพื่อลดภาระค่าใช้จ่ายและอํานวยความสะดวกให้ประชาชนในการติดต่อราชการ ว่า กสร. ได้มีหนังสือสั่งการให้ส่วนราชการในสังกัดทั้งในส่วนกลางและภูมิภาคซึ่งมีอยู่ทั้งสิ้น 88 หน่วยงานเร่งดําเนินการในเรื่องดังกล่าวตามนโยบายของรัฐบาลในการขับเคลื่อนการพัฒนารัฐบาลดิจิทัล โดยกสร. มีกระบวนงานที่ต้องเรียกรับสําเนาบัตรประจําตัวประชาชน สําเนาทะเบียนบ้าน รวม 23 กระบวนงาน ซึ่งสามารถยกเลิกขอสําเนาได้ทันที 21 กระบวนงาน อาทิ การจดทะเบียนที่ปรึกษาด้านแรงงานสัมพันธ์ การขึ้นทะเบียนเป็นหน่วยงานฝึกอบรมหลักสูตรเจ้าหน้าที่ความปลอดภัย ในการทํางาน การพิจารณาอนุมัติจ่ายเงินกองทุนสงเคราะห์ลูกจ้าง เป็นต้น
อธิบดีกสร. กล่าวต่อไปว่า การให้บริการประชาชนในบางกระบวนงานของกสร. มีข้อกําหนดของกฎกระทรวง ประกาศ และระเบียบกรมว่าจะต้องขอสําเนาบัตรประจําตัวประชาชน หากมีการยกเลิกจะต้องแก้ไขในรายละเอียดดังกล่าวก่อน ได้แก่ การจดทะเบียนจัดตั้งองค์กรลูกจ้างหรือสหภาพแรงงาน และการจดทะเบียนกรรมการองค์กรลูกจ้าง/นายจ้าง ซึ่งขณะนี้อยู่ในขั้นตอนการพิจารณายกเลิก คาดว่า จะแล้วเสร็จภายในเดือนกันยายน 2561 และในระหว่างนี้เจ้าหน้าที่จะเป็นผู้จัดทําสําเนาเอกสารดังกล่าวเองและไม่มีการเรียกเก็บค่าใช้จ่ายใด ๆ ทั้งสิ้น
รัฐบาลไทย-ข่าวทำเนียบรัฐบาล-รัฐมนตรี สมชายฯ ลงพื้นที่ตรวจราชการในพื้นที่อ.บางเสาธง จ.สมุทรปราการ
วันอังคารที่ 12 กุมภาพันธ์ 2562
รัฐมนตรี สมชายฯ ลงพื้นที่ตรวจราชการในพื้นที่อ.บางเสาธง จ.สมุทรปราการ
รัฐมนตรี สมชายฯ ลงพื้นที่ตรวจราชการในพื้นที่อ.บางเสาธง จ.สมุทรปราการ
วันที่ 11 กุมภาพันธ์ 2562 เวลา 15.30น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจราชการในพื้นที่อําเภอบางเสาธง จังหวัดสมุทรปราการ ตามมาตรการป้องกันและแก้ไขปัญหาฝุ่นละอองขนาดเล็ก (PM 2.5) โดยบูรณาการร่วมกับอําเภอบางเสาธง ซึ่งมีนายกําธร เวหน นายอําเภอบางเสาธง นายสมพล โนดไธสง อุตสาหกรรมจังหวัดสมุทรปราการ สภ.บางเสาธง และองค์การบริหารส่วนตําบลบางเสาธง ร่วมลงพื้นที่
จากการลงตรวจเยี่ยมบริษัท จีเอฟพีที จํากัด (มหาชน) ซึ่งเป็นหนึ่งในบริษัทอุตสาหกรรมชั้นนําด้านการเกษตร ปศุสัตว์ และผลิตภัณฑ์อาหารจากเนื้อไก่พบว่า โรงงานมีมาตรการในการควบคุม ดูแล และกํากับกระบวนการผลิตเป็นไปตามมาตรฐานที่กฎหมายกําหนด โดยเฉพาะเรื่องการป้องกันมลพิษทางอากาศทั้งกลิ่นและฝุ่นละออง นอกจากนี้ได้กําชับให้โรงงานปฏิบัติตามมาตรการป้องกันและแก้ไขปัญหาฝุ่นละอองอย่างเคร่งครัดต่อไป
รัฐบาลไทย-ข่าวทำเนียบรัฐบาล-นายกรัฐมนตรีกำชับเจ้าหน้าที่ เข้มงวดตรวจรถโดยสาร – รถตู้โดยสารประจำทางก่อนเทศกาลสงกรานต์ป้องกันอุบติเหตุ หากผิดกฎหมายให้ดำเนินการอย่างเคร่งครัด
วันพุธที่ 4 มกราคม 2560
นายกรัฐมนตรีกําชับเจ้าหน้าที่ เข้มงวดตรวจรถโดยสาร – รถตู้โดยสารประจําทางก่อนเทศกาลสงกรานต์ป้องกันอุบติเหตุ หากผิดกฎหมายให้ดําเนินการอย่างเคร่งครัด
นายกรัฐมนตรีกําชับเจ้าหน้าที่ เข้มงวดตรวจรถโดยสาร – รถตู้โดยสารประจําทางก่อนเทศกาลสงกรานต์ป้องกันอุบติเหตุ หากผิดกฎหมายให้ดําเนินการอย่างเคร่งครัด
วันนี้ (4 มกราคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีว่า ได้เน้นย้ํากับเจ้าหน้า จากนี้ไปภายในระยะเวลา 3 เดือนจนถึงช่วงเทศกาลสงกรานต์ จะต้องแก้ไขปัญหา และดําเนินคดีอย่างเข้มงวดกับรถโดยสารประจําทาง รถตู้โดยสาร โดยจะต้องมีสมุดประจํารถ ระบุชื่อ นามสกุล บอกรายละเอียดตารางการขับรถ และเส้นทางอย่างชัดเจน เพื่อให้เจ้าหน้าที่แต่ละด่านตรวจเช็คอย่างละเอียด ถ้าพบพลขับคนไหนขับรถเกินจํานวนชั่วโมงที่ระบุไว้ หรือพบความผิดปกติ เช่น การดัดแปลงสภาพรถ การติดตั้งแก๊สที่ไม่ได้มาตรฐาน ใช้รถผิดประเภท จํานวนที่นั่งเกิน เป็นต้น เจ้าหน้าที่จะต้องยึดรถ และดําเนินการเอาผิดตามกฎหมายอย่างเคร่งครัด
ซึ่งอย่างไรก็ตามบริษัทผู้ประกอบการจะต้องตรวจสอบสภาพความพร้อมของรถโดยสาร รวมถึงสภาพร่างกายของพลขับอย่างสม่ําเสมอ หากเกิดอุบัติเหตุขึ้นบริษัทผู้ประกอบต้องเป็นผู้รับผิดชอบด้วย ทั้งนี้เพื่อป้องกันอุบัติเหตุที่อาจจะเกิดขึ้น และขอให้ประชาชนให้ความร่วมมือกับเจ้าหน้าที่เพื่อป้องกันการสูญเสียชีวิตของประชาชน
------------------------------------
รัฐบาลไทย-ข่าวทำเนียบรัฐบาล-นายกรัฐมนตรียืนยันการแก้ปัญหาทีวีดิจิทัล รัฐบาลพร้อมดูแลทุกฝ่ายด้วยความเป็นธรรม เน้นย้ำเร่งดำเนินการเพื่อให้ทุกอย่างดีขึ้น
วันอังคารที่ 22 พฤษภาคม 2561
นายกรัฐมนตรียืนยันการแก้ปัญหาทีวีดิจิทัล รัฐบาลพร้อมดูแลทุกฝ่ายด้วยความเป็นธรรม เน้นย้ําเร่งดําเนินการเพื่อให้ทุกอย่างดีขึ้น
นายกรัฐมนตรียืนยันการแก้ปัญหาทีวีดิจิทัล รัฐบาลพร้อมดูแลทุกฝ่ายด้วยความเป็นธรรม เน้นย้ําเร่งดําเนินการเพื่อให้ทุกอย่างดีขึ้น
วันนี้ (22 พฤษภาคม 2561) เวลา 13.50 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการแก้ปัญหาทีวีดิจิทัลว่า รัฐบาลกําลังดุแลโดยเป็นไปเพื่อการบรรเทาความเดือดร้อนทางเศรษฐกิจ ขอให้ทุกภาคส่วนช่วยกันแก้ไข โดยขอยืนยันว่ารัฐบาลจะดําเนินการเพื่อให้ทุกอย่างดีขึ้น โดยพร้อมดูแลทุกฝ่ายด้วยความเป็นธรรม ในส่วนของการใช้กฎหมาย มาตรา 44 เพื่อการแก้ไขปัญหานั้นจะพิจารณาอย่างรอบคอบและเป็นไปตามความเหมาะสม
--------------------------------------
รัฐบาลไทย-ข่าวทำเนียบรัฐบาล-พม. จับมือ กยศ. พัฒนาเด็ก เยาวชน สู่ อพม. ทำดีเพื่อสังคม
วันศุกร์ที่ 10 กรกฎาคม 2563
พม. จับมือ กยศ. พัฒนาเด็ก เยาวชน สู่ อพม. ทําดีเพื่อสังคม
พม. จับมือ กยศ. พัฒนาเด็ก เยาวชน สู่ อพม. ทําดีเพื่อสังคม
วันนี้ (10 ก.ค. 63) เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามบันทึกข้อตกลงความร่วมมือ (MOU) ว่าด้วยการพัฒนาเด็กและเยาวชน กยศ. สู่การเป็นอาสาสมัครพัฒนาสังคมและความมั่นคงของมนุษย์ (อพม.) ระหว่างกรมพัฒนาสังคมและสวัสดิการ (พส.) และกองทุนเงินให้กู้ยืมเพื่อการศึกษา (กยศ.) โดยมีนายสุทธิ จันทรวงษ์ อธิบดีกรมพัฒนาสังคมและสวัสดิการ และนายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เป็นผู้ลงนาม MOU ณ ห้องประชุมชั้น 2 กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติ กล่าวว่า ด้วยยุทธศาสตร์ชาติ 20 ปี ที่มุ่งการพัฒนาและเสริมสร้างศักยภาพมนุษย์และการผนึกกําลังจากภาคีเครือข่ายทุกภาคส่วน เพื่อเป็นกลไกพัฒนาชาติในทุกมิติ กระทรวงการพัฒนาสังคมและความมั่นคงของมนุษย์ (พม.) จึงให้ความสําคัญกับการเข้ามีส่วนร่วมของภาคประชาชน ด้วยการกําหนดนโยบายในการเพิ่มจํานวนอาสาสมัครพัฒนาสังคมและความมั่นคงของมนุษย์ (อพม.) เพื่อเป็นกลไกในระดับพื้นที่สําหรับดูแลช่วยเหลือประชาชนให้รู้จักสิทธิสวัสดิการและสามารถเข้าถึงบริการของรัฐอย่างทั่วถึงและเท่าเทียม โดยในปีนี้ ได้กําหนดเป้าหมายในการเพิ่มจํานวน อพม. 500,000 คน คิดเฉลี่ยหมู่บ้านละ 7 คน ซึ่งขณะนี้ มี อพม. จํานวนกว่า 270,000 คน และได้มีการเพิ่มช่องทางการรับสมัครในรูปแบบ Online เพื่ออํานวยความสะดวกกับประชาชนที่สนใจ
นายสุทธิ กล่าวว่า การลงนามบันทึกข้อตกลงความร่วมมือ (MOU) ครั้งนี้ นับว่าเป็นการตอบโจทย์นโยบายของกระทรวง พม. ในการเพิ่มจํานวน อพม. ในทุกพื้นที่ทั่วประเทศ และคาดหวังว่าจะมีนักเรียน นักศึกษา ที่สนใจสมัครเข้ามาเป็น อพม. เพิ่มขึ้นอีกเป็นจํานวนมาก ซึ่งเป็นกําลังสําคัญของประเทศ ได้เข้ามามีส่วนร่วมในการช่วยเหลือสังคม ทั้งนี้ พส. และ กยศ. จะได้จัดตั้งคณะทํางานเพื่อวางแผนงานร่วมกัน ตั้งแต่การรับสมัคร การเรียน การฝึกอบรม Online การทํากิจกรรมในชุมชน และเมนูกิจกรรมอื่นๆ รวมทั้งการจัด อพม. เป็นพี่เลี้ยงให้กับนักเรียน นักศึกษา อีกด้วย
นายชัยณรงค์ กล่าวต่อไปว่า กยศ. เป็นหน่วยงานที่สนับสนุนและส่งเสริมการศึกษา ด้วยการให้เงินกู้ยืมเพื่อการศึกษา ปัจจุบัน กองทุนมีนักเรียน นักศึกษาที่ได้รับโอกาสทางการศึกษาจากกองทุนแล้วกว่า 5.7 ล้านคน ซึ่งความร่วมมือครั้งนี้ มีเจตนารมณ์ที่จะส่งเสริมให้นักเรียน นักศึกษาผู้ที่กู้ยืม มีจิตอาสาช่วยเหลือสังคม ด้วยการเป็น อพม. โดยสามารถสมัครด้วยตนเองผ่านระบบออนไลน์ e-Learning และลงพื้นที่ปฏิบัติงานจริง ซึ่งจะมีการนับเป็นชั่วโมงจิตสาธารณะ เพื่อนําไปสะสมเวลา 36 ชั่วโมงต่อปีการศึกษาตามที่กองทุนกําหนด ทั้งนี้ การสนับสนุนให้นักเรียนนักศึกษาผู้ที่กู้ยืมทํากิจกรรมเพื่อสังคมและสาธารณะประโยชน์ เป็นการปลูกฝังการทําความดี การรู้จักการแบ่งปันและความเสียสละเพื่อผู้อื่นโดยไม่หวังผลตอบแทน โดยคาดหวังว่า เมื่อผู้กู้ยืมจบการศึกษาแล้ว จะเป็นบุคลากรที่มีคุณภาพ นอกจากจะสามารถพึ่งพาตนเองได้แล้วยังมีจิตสํานึกช่วยเหลือผู้อื่นและตอบแทนสังคมได้
นายจุติ กล่าวเพิ่มเติมว่า กระทรวง พม. โดย พส. และ กยศ. พร้อมบ่มเพาะเมล็ดพันธุ์ชุดใหม่ของสังคมด้วยการขับเคลื่อนต้นแบบเยาวชนแห่ง “การให้” ด้วยหัวใจ เพื่อบรรลุเป้าหมายการพัฒนาคนและสังคมตามแผนยุทธศาสตร์ชาติ 20 ปี และเป้าหมายการพัฒนาที่ยั่งยืนในอนาคตต่อไป